«04» մայիսի, 2022թ.

«Կոնվերս Բանկ» ՓԲԸ (այսուհետ՝ "Բանկ"), որը գտնվում է ՀՀ, ք. Երևան Վազգեն Սարգսյան 26/1 հասցեում, հայտարարում է բաց ընթացակարգով մրցույթ՝ Բանկի ռեբրենդինգի (REBRANDING) իրականացման համար մատակարար կազմակերպություն ընտրելու նպատակով /այսուհետ՝ Մրցույթ/:

Մրցութային հայտերի ընդունման վերջնաժամկետը`16.05.2022 թվականը` ժամը 18:00-ն: Մրցութային հայտերը և գնառաջարկները, կազմված սույն հրավերի և տեխնիկական առաջադրանքի համաձայն, անհրաժեշտ է ներկայացնել «Կոնվերս Բանկ» ՓԲԸ-ի գլխավոր գրասենյակ` ք. Երևան, Վ. Սարգսյան 26/1 հասցեով, առձեռն, փակ, կնքված և ստորագրված ծրարով (Բանկի Գրասենյակային Գործառնությունների բաժնի առաջատար մասնագետ Լենա Շարբատյանին, (+374 10) 511 211, ներքին 2350, 1238) կամ [conversebank@conversebank.am](http://conversebank@conversebank.am/) էլեկտրոնային հասցեին՝ subject դաշտում պարտադիր նշելով մրցույթի անվանումը /Բանկի ռեբրենդինգի իրականացման առաջարկ՝ թիվ / O04.05.2022-1/:

Ծրարի վրա կատարվում են հետևյալ գրառումները.

1. «Կոնվերս Բանկ» ՓԲԸ
2. Բանկի ռեբրենդինգի (REBRANDING) իրականացման համար մրցութային հայտ,
3. Կազմակերպության անվանումը, ՀՎՀՀ-ն, հասցեն, հեռախոսահամարը, էլեկտրոնային փոստի հասցեն, ինտերնետային կայքի հասցեն (առկայության դեպքում),
4. Չբացել մինչև մրցույթի հայտերի բացման նիստը:

Ծրարում հայտից բացի մրցույթի մասնակցի կողմից պարտադիր պետք է ներառել Կազմակերպության պորտֆոլիոն՝ հաջողության պատմությունները, աշխատանքի արդյունքը, անիմացիոն հոլովակների, վիժուալների օրինակները, աշխատակիցների մասին տեղեկատվություն:

Մրցույթն անցկացվում է 2 փուլով, որից 1-ին փուլի ընթացում մրցութային հանձնաժողովի կողմից բացվում են ներկայացված փաթեթները, հայտարարվում գնառաջարկները և որակավորվում են մասնակիցների առաջարկները:

Մրցույթին մասնակցության կարևոր պայմաններից է ռեբրենդինգի կամ բրենդինգի փորձը: Այսինքն նշված փորձը չունենալու դեպքում մասնակիցը չի անցնի որակավորումը:
Որակավորումն անց է կացվում հետևյալ չափանիշներով.

|  |
| --- |
| **Չափանիշներ և պահանջներ** |
| Փորձ - ռեբրենդինգ |
| Փորձ - բրենդինգ |
| Արդյունք |
| Իմպլեմենտացիա |
| Կատարման ժամկետ |
| Թիմ |
| Շահերի բախում, Փոխկապակացվածություն կամ այլ կերպ կապվածություն Բանկի և/կամ Բանկի աշխատակցի հետ\* |

\* Սույն հայտարարության առումով  Բանկի և/կամ Բանկի աշխատակցի հետ փոխկապակացվածություն կամ այլ կապվածություն է համարվում ընկեր, գործընկեր, ամուսին, ծնող, ամուսնու ծնող, զավակ, եղբայր, քույր, պապ, տատ, թոռ, ամուսնու հարազատ կամ ոչ հարազատ եղբայր, քույր, պապ, տատ, թոռ, եղբոր կամ քրոջ ամուսին, զավակ, ամուսնու եղբոր կամ քրոջ ամուսին, զավակ և այլն:

Հանձնաժողովի կողմից նախնական որակավորում ստացած մասնակիցները կհրավիրվեն Մրցույթի 2-րդ՝ բանակցային փուլին մասնակցելու, որի ընթացքում մասնակիցները կկատարեն իրենց առավելագույն գնիջեցումները՝ մրցակցության սկզբունքով:

Հաղթող է ճանաչվում մրցութային հանձնաժողովի կողմից վերջնական որակավորում ստացած այն մասնակիցը, ով սույն Հրավերով սահմանված պահանջների շրջանակներում ներկայացնում է ամենացածր գինը՝ Մրցույթի 2-րդ՝ բանակցային փուլի ընթացքում, իսկ, եթե ներկայացվեն հավասար գնառաջարկներ կամ գնառաջարկների միջև տարբերությունը լինի մինչև 20 տոկոս, ապա հաղթող կարող է ճանաչվել որակական ավելի բարձր գնահատական ստացած մասնակիցը.

 Կոնվերս Բանկ» ՓԲԸ-ն մրցույթի հաղթողի հետ կկնքի համապատասխան պայմանագիր: Մրցույթում հաղթող կազմակերպությանը վճարումները կիրականացվեն անկանխիկ` (փոխանցումով) «Կոնվերս Բանկ» ՓԲԸ-ում մասնակցի գործող բանկային հաշիվների միջոցով:

Պայմանագրի կնքումից հաղթող ճանաչված մասնակիցը կարող է հրաժարվել նախագիծը ստանալուց հետո 3 /երեք/ օրյա ժամկետում: Ժամկետի խախտմամբ Պայմանագրի կնքումից հրաժարվելու դեպքում հաղթող ճանաչված մասնակիցը Բանկին պարտավորվում է վճարել տուգանք ներկայացված գնառաջարկի 1.5 /մեկ ամբողջ հինգ տասնորդական/ տոկոսի չափով:
Հաղթող ճանաչված մասնակցի կողմից Պայմանագիր չկնքելու դեպքում, այն կարող է առաջարկվել կնքել մրցույթում երկրորդ տեղը զբաղեցրած մասնակցին:
Հայտերը պետք է կազմված լինեն հայերենով:
Հրավերի պահանջներին համաձայն, ՀՀ-ում գրանցված և 3 տարուց ոչ պակաս նմանատիպ ծառայությունների մատուցման իրավունք ունեցող ցանկացած կազմակերպություն ունի սույն ընթացակարգին մասնակցելու հավասար իրավունք:

Հայտնում ենք, որ Բանկը ցանկացած ժամանակ կարող է չեղյալ հայտարարել մրցույթը:

Մրցույթին մասնակցելու և լրացուցիչ տեղեկություններ ստանալու համար կարող եք դիմել «Կոնվերս Բանկ» ՓԲԸ Սպասարկման և Գնումների բաժին`(+374 10) 511 211, ներքին 1265 հեռախոսահամարներով Նատալյա Գասպարյանին կամ ուղարկել հաղորդագրություն [conversebank@conversebank.am](http://conversebank@conversebank.am/) էլեկտրոնային փոստի հասցեին, աշխատանքների նկարագրի հետ կապված հարցերի դեպքում կարող եք դիմել «Կոնվերս Բանկ» ՓԲԸ Մարքեթինգի բաժին` Մարիա Տեր-Ստեփանյանին հեռ.  (+374 10) 511 211, ներքին 2371), կամ ուղարկել հաղորդագրություն [conversebank@conversebank.am](http://conversebank@conversebank.am/) էլեկտրոնային փոստի հասցեին):
Վերը նշված վերջնաժամկետից ուշ ներկայացված Գնառաջարկները չեն դիտարկվի:

Խնդրում ենք հայտում նշել, թե հայտարարությունների ո՞ր կայքից եք տեղեկացել այս մրցույթի մասին:

Սույն հայտարարարությամբ կազմակերպվող մրցույթի անցկացումը չի կարգավորվում «Հրապարակային սակարկությունների մասին» ՀՀ օրենքով: